Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objekta, katerega odstranitev je nujno potrebna in v javno korist, na območju Občine Šmartno ob Paki**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov (nepremičnine z objekti za odstranitev):

* Veliki Vrh 41, občina Šmartno ob Paki, številka strokovnega mnenja SM-ŠMPVLV41S.

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije  
…  
predsednik

Priloge:

* Dokument - Mnenje DTP (SM-ŠMPVLV41S)
* Priloge – Potrditev strokovnih mnenj Sveta Vlade RS za obnovo

Prejmejo:

* Ministrstvo za naravne vire in prostor
* Ministrstvo za kmetijstvo, gozdarstvo in prehrano
* Služba Vlade RS za zakonodajo
* Služba Vlade RS za obnovo po poplavah in plazovih
* Svet Vlade RS za obnovo
* Občina Šmartno ob Paki

**Obrazložitev:**

Državna tehnična pisarna, ki skladno z 157. členom Zakona o interventnih ukrepih za odpravo posledic poplav in zemeljskih plazov (Uradni list RS, št. 95/23 in Uradni list RS z dne 1. 9. 2023) in Zakonom o spremembah in dopolnitvah Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 117/23 z dne 20. 11. 2023) (v nadaljevanju ZIUOPZP) deluje v sestavu Službe vlade za obnovo po poplavah in plazovih je skladno s 151.b členom podala strokovno mnenje za spodaj navedene objekte, za katere strokovno ocenjujejo, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Veliki Vrh 41, občina Šmartno ob Paki, številka strokovnega mnenja SM-ŠMPVLV41S.

Za navedeni objekt na naslovu **Veliki Vrh 41** obstaja visoka ogroženost zaradi erozije, zemeljskega ali hribinskega plazu kot posledice poplav in neurij, ter s tem povezana znatna poškodovanost objekta, s čimer bi lahko nastale škodljive posledice za življenje in zdravje ljudi. Zaradi neurja 4. 8. 2023 je nastalo več odlomnih robov nad stanovanjskim objektom, kar se kaže v močni nagubanosti površja. Vidne so številne vzdolžne razpoke in sekundarni odlomni robovi nad objektom in na levi strani objekta. Objekt je močno razpokan. Nahaja na grebenu, kjer se teren rahlo spušča in nagiba v sotočje dveh hudournikov. Stanovanjski objekt je močno razpokan. Večja poševna razpoka se pojavlja tudi na opornem zidu ob objektu. Dvorišče je posedeno. Sanacija plazu bo, v kolikor se bo izvajala, obsežna, zahtevna in dolgotrajna. Ponovna gradnja objekta ali popravilo obstoječega objekta na tem območju iz geološko geomehanskega vidika zato nista sprejemljivi.